b'\n_START_ARTICLE_\nSosthenes\n_START_PARAGRAPH_\nSosthenes oli Makedonian hallitsija vuosina 279\xe2\x80\x93277 eaa. Ennen Sosthenesta hallitsivat Ptolemaios Keraunos, joka kaatui taistelussa kelttej\xc3\xa4 vastaan. Ptolemaioksen j\xc3\xa4lkeen hallitsivat lyhyen ajan Meleagros ja Antipatros Etesias. Sosthenes valittiin kuninkaaksi sen j\xc3\xa4lkeen kun h\xc3\xa4n oli kukistanut keltit taistelussa. H\xc3\xa4n ei kuitenkaan suostunut k\xc3\xa4ytt\xc3\xa4m\xc3\xa4\xc3\xa4n kuninkaan titteli\xc3\xa4. H\xc3\xa4nen ansiostaan Makedonia ei vajonnut t\xc3\xa4ydelliseen sekasortoon kelttien hy\xc3\xb6kk\xc3\xa4yksen aikana. Sosthenes hallitsi kahden vuoden ajan, jonka j\xc3\xa4lkeen h\xc3\xa4n kuoli.'